เป็นลูกค้าร้านนี้อยู่หลายครั้งเพราะตั้งอยู่ปากซอยบ้าน แต่ไม่เคยได้เขียนรีวิวให้สักที ถ้าได้มาเห็นครั้งแรกต้องสะดุดตาอย่างแน่นอน ด้วยการตกแต่งร้านที่ใช้แต่สีขาวและดำเท่านั้น แต่บรรยากาศกลับดูชิลและสบายๆ เหมาะแก่การนั่งแช่เป็นเวลาหลายชั่วโมงมาก

อาหารและเครื่องดื่มของที่นี่เรียกได้ว่าจัดหนัก จัดเต็ม มีให้เลือกหลากหลายรายการ คุณภาพและรสชาติเหมาะสมกับราคาดี แถมร้านนี้ยังมีเมนูเครื่องดื่มชาหลากหลายประเภทไว้คอยบริการอีกด้วย สั่งเป็นชุดชาก็ราคาไม่แพง รวมไปถึงกาแฟแคปซูลรสชาติต่างๆที่มีให้เลือกมากมาย เรียกได้ว่าไม่แพ้ร้านดังๆย่านใจกลางเมืองเลยทีเดียว